Նիկիտա Չիչերին

Նիկիտա Գենադիևիչ Չիչերին (), ռուս ֆուտբոլիստ, պաշտպան։

Կարիերա 
Սկսել է զբաղվել ֆուտբոլով «Կռիլատսկոյե» մարզադպրոցում։ «Դինամո»-ում սկսել է խաղալ 2004 թվականից։ 2007 թվականից խաղացել է պահեստային թիմում։ Հիմնական թիմում նորամուտը նշել է 2008 թվականի հուլիսի 13-ին «Լոկոմոտիվի» հետ խաղում՝ 4:2:

Վարձավճարով խաղացել է «Խիմկի»-ում, «Սիբիր»-ում և «Վոլգա»-ում։

2013 թվականի դեկտեմբերի 10-ին խզել է պայմանագիրը «Դինամո»ի հետ։

2014 թվականի օգոստոսին պայմանագիր է կնքել «Տոմ» ֆուտբոլային ակումբի հետ։ Տոմսկի ակումբի կազմում նորամուտը նշել է օգոստոսի 31-ին՝ Ռուսաստանի գավաթի 1/32-րդ խաղում «Սիբիրի» հետ։ 2015 թվականի փետրվարին վարձակալությամբ տրվել է «Սախալին» ֆուտբոլային ակումբ։

2016 թվականին տեղափոխվել է «Ենիսեյ»։ 2016/17 մրցաշրջանի վերջում տեղափոխվել է «Կուբան», սակայն այդպես էլ ոչ մի պաշտոնական հանդիպում չխաղալով՝ վերադարձել է Կրասնոյարսկ։

2018 թվականի ամռանը տեղափոխվել է «Կռիլյա Սովետով», նրանց կազմում նորամուտը նշել է 2018 թվականի հուլիսի 31-ին՝ ԲԿՄԱ-ի դեմ խաղում։ Պրեմիեր լիգայից «Կռիլյա Սովետովի» հեռանալուց հետո տեղափոխվել է «Տամբով», որի կազմում անցկացրել է 2020/21 մրցաշրջանի առաջին հատվածը։ Հետո հայտնվել է Տոլյատիի «Ակրոնում», նրա կազմում նորամուտը նշել է 2021 թվականի փետրվարի 27-ին՝ «Վելեսի» հետ արտագնա խաղում։ Նույն թվականի օգոստոսից նա գտնվում էր Նիժնեկամսկի «Նեֆտեխիմիկայում», բայց թիմի կազմում խաղացել է ընդամենը երկու հանդիպում և ձմռանը տեղափոխվել է Տաջիկստանի «Իստիկլոլ»։

«Իստիկլոլի» կազմում մասնակցել է առաջնության 5 հանդիպման, ԱՖԿ 2022 Չեմպիոնների լիգայի խմբային փուլի 6 հանդիպման և դարձել Տաջիկստանի սուպերգավաթակիր։

«Գոաթս» ակումբի կազմում Մեդիա ֆուտբոլային լիգայի 2-րդ մրցաշրջանի մասնակից։

Կարիերա հավաքականում 
2013 թվականին Եվրոպայի երիտասարդական առաջնության մասնակից

Ձեռքբերումներ և մրցանակներ 
 Ռուսաստանի առաջնության բրոնզե մեդալակիր՝ 2008
 Համագործակցության Գավաթակիր՝ 2012
 Տաջիկստանի Սուպերգավաթակիր՝ 2022

Ծանոթագրություններ 

Ռուս ֆուտբոլիստներ
Դինամո Մոսկվայի ֆուտբոլիստներ
Խիմկիի ֆուտբոլիստներ
Տամբովի ֆուտբոլիստներ
Կռիլյա Սովետովի ֆուտբոլիստներ
Ռուսաստանի Պրեմիեր Լիգայի խաղացողներ
Նեֆտեխիմիկ Նիժնեկամսկի ֆուտբոլիստներ
Միկայի ֆուտբոլիստներ
Ֆուտբոլի պաշտպաններ